Aleksandr Povetkin bugun Dillian Uaytga qarshi revansh jangini o‘tkazadi

Toshkent vaqti bilan 27-martdan 28-martga o‘tar kechasi Gibraltarda professional boks kechasi bo‘lib o‘tadi.

Musobaqaning asosiy jangi super og‘ir vazn toifasi vakillari Aleksandr Povetkin (36-2-1, 25 KO) va Dillian Uayt (26-2, 18 KO) o‘rtasida kechadi. Bu mazkur bokschilar o‘rtasidagi ikkinchi jang hisoblanadi. 2020-yilning avgustida bo‘lib o‘tgan dastlabki jangda rossiyalik bokschi nokaut bilan g‘alaba qozongandi.
Musobaqa Toshkent vaqti bilan 22:00 da boshlanadi. Povetkin va Uayt o‘rtasidagi jangning boshlanish vaqti avvalgi bellashuvlarning o‘tishiga bog‘liq bo‘ladi. Asosiy to‘qnashuv taxminan 02:00 dan keyin bo‘lib o‘tishi rejalashtirilgan.
Ushbu boks kechasi O‘zbekiston telekanallari orqali efirga uzatilmaydi. Jang videosini bu yerda tomosha qilish mumkin bo‘ladi — havola.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!